বুকে পেটে অসহ্য যন্ত্রণা নিয়ে জেল হাসপাতালে ভর্তি হলেন সারদা কেলেঙ্কারিতে জড়িত সন্দেহে গ্রেফতার সাংসদ কুণাল ঘোষ। তাঁর ডান হাতে রক্ত জমে কালশিটে পড়ে গিয়েছে বলে অভিযোগ। গতকাল বিধাননগর আদালত থেকে বেরনোর সময় সাংবাদিকদের সঙ্গে কথা বলতে যান কুণাল ঘোষ।
 ওয়েব ডেস্ক: বুকে পেটে অসহ্য যন্ত্রণা নিয়ে জেল হাসপাতালে ভর্তি হলেন সারদা কেলেঙ্কারিতে জড়িত সন্দেহে গ্রেফতার সাংসদ কুণাল ঘোষ। তাঁর ডান হাতে রক্ত জমে কালশিটে পড়ে গিয়েছে বলে অভিযোগ। গতকাল বিধাননগর আদালত থেকে বেরনোর সময় সাংবাদিকদের সঙ্গে কথা বলতে যান কুণাল ঘোষ। তখনই পুলিসের সঙ্গে ধস্তাধস্তি হয়। কুণালকে চ্যাংদোলা করে ফের কোর্ট লক আপে ফিরিয়ে নিয়ে যান পুলিসকর্মীরা। সেই সময়ই তৃণমূলের সাসপেন্ডেড সাংসদের ডান হাতে চোট লেগেছে বলে অভিযোগ। জেল হাসপাতালে তাঁকে ব্যথা কমানোর ইঞ্জেকশন দেওয়া হচ্ছে। ক দিন আগে বিচারকের কাছে কুণাল ঘোষ অভিযোগ করেছিলেন, কোর্ট লকআপে ফেরানোর সময় তাঁর পেটে লাথি মারেন এক পুলিসকর্মী। এরপরেই অভিযুক্ত পুলিসকর্মীকে ডেকে পাঠিয়ে ছিলেন বিচারক।